תאודרוס אדהנום גברה-יסוס

תאודרוס אדהנום גברה-יסוס (בתיגרינית: ቴዎድሮስ አድሓኖም ገብረኢየሱስ; נולד ב-3 במרץ 1965) הוא המנהל הכללי של ארגון הבריאות העולמי משנת 2017. קודם לכן, שימש כשר הבריאות בממשלת אתיופיה בשנים 2005 עד 2012, וכשר החוץ של אתיופיה בשנים 2012–2016. נולד באסמרה (אז באתיופיה) לאדהנום גברה-יסוס ומלשו וולדגביר. הוא בן הקבוצה האתנית התגרית. אחיו הצעיר מת בין גיל שלוש לארבע, ממה שתאודרוס מאמין שהיה מחלת החצבת. מותו של אחיו השפיע עליו בבגרותו לפעול למיגור מחלות בארצו. הוא גדל במדינת תיגראי בצפון אתיופיה. בשנת 1986 סיים תואר ראשון בביולוגיה באוניברסיטת אסמרה. את התואר השני סיים בשנת 1992 באוניברסיטת לונדון בהתמחות באימונולוגיה של מחלות זיהומיות. את הדוקטורט בנושא בריאות קהילתית סיים בשנת 2000 באוניברסיטת נוטינגהאם. הדוקטורט שלו עסק ב"השפעות הסכרים על העברת מלריה באזור תיגראי, צפון אתיופיה ואמצעי בקרה מתאימים". בצעירותו היה חבר בחזית העממית לשחרור תיגראי. בשנת 2001 מונה לראש לשכת הבריאות האזורית של תיגראי. כראש הלשכה נזקף לזכותו של תאודרוס ירידה של 22.3% בשכיחות האיידס באזור, והפחתה של 68.5% במקרי דלקת קרום המוח. הוא שיפר את מערכות המידע במרפאות ובבית החולים באזור. בתקופתו עלה שיעור החיסונים נגד חצבת ל-98 אחוז מהילדים באזור, וחיסונים כלליים לילדים מתחת לגיל שנה עלה ל-74 אחוזים. באוקטובר 2005 מונה על ידי ראש ממשלת אתיופיה מלס זנאווי לתפקיד שר הבריאות. תאודרוס הוביל רפורמות בריאותיות חדשניות ומגוונות, ששיפרו משמעותית את הגישה לשירותי הבריאות. בתקופתו השקיעה אתיופיה בתשתית בריאותית, הרחיבה את כוח האדם במערכת הבריאות ופיתחה מנגנוני מימון חדשניים בתחום הבריאות. 40,000 עובדות רפואה קהילתית הוכשרו והחלו לעבוד במרכזי בריאות באזורים כפריים, רופאים ומיילדות השתלבו במערכת הבריאות ברחבי המדינה. תחת תאודרוס, משרד הבריאות פעל להורדה משמעותית בשיעורי תמותה ממחלות שונות: שיעור תמותת תינוקות ירד מ-123 מקרי מוות לאלף לידות, ל-88 מיתות לאלף לידות בשנת 2011. בשנים 2005–2007, שיעור התמותה ממלריה באתיופיה צנח במעל ל-50%. בשיתוף עם UNAIDS וגופים בינלאומיים נוספים, משרד הבריאות באתיופיה השיק בשנת 2005 תוכנית לטיפול תרופתי (אנטי רטרו ויראלי) המדכאת את נגיף ה-HIV ומפסיקה את התקדמות המחלה. הטיפול ניתן ללא עלות בכל רחבי המדינה. בראיון שנתן תאודרוס ב-2009 אמר כי ישנה ירידה קלה בשכיחות ה-HIV באתיופיה ו- 150,000 אנשים מקבלים את הטיפול התרופתי (אנטי רטרו ויראלי). תאודרוס מואשם שכחלק ממשלתו של זנאווי ברצח עם. בין השנים 1991-2018 ביצעו התיגרים בקבוצות אתניות שונות באתיופיה, שכלל בנוסף לרצח, גם עינויים, הטלת מום, ומעשי אונס קבוצתי. כשר הבריאות של אתיופיה פעל תאודרוס בשלל יוזמות לקידום הבריאות בזירה הבינלאומית. הוא שימש כיושב ראש הארגונים Roll Back Malaria Partnership למיגור המלריה בין השנים 2007–2009, במועצה לתיאום התוכנית למלחמה ב-HIV ובאיידס של האו"ם (2009–2010), הקרן העולמית למאבק באיידס, שחפת ומלריה (2009–2011) ויושב ראש משותף של ארגון PMNCH (שותפות לבריאות האם, היילוד והילד). כמו כן היה חבר בוועד המנהל של הברית העולמית לחיסונים ולאימוניזציה (GAVI) והמכון למדידות ולהערכה בריאותיות (IHME) וארגון הגג לטיפול בשחפת Stop TB Partnership. הוא היה חבר גם במספר צוותי חשיבה בינלאומיים כולל במוסד אספן (אנ') ושל בית הספר לבריאות הציבור של אוניברסיטת הרווארד. תאודרוס נבחר לשר החוץ בממשלתו של היילמריאם דסלן בנובמבר 2012. ביולי 2015 אירח תאודרוס את הכנס הבינלאומי השלישי למימון לפיתוח. בכינוס התקבלה ההחלטה לסייע למדינות הסובלות מעוני באמצעות השגת מטרות לפיתוח בר קיימא במדינות אלו. במסגרת הכינוס אושר AAAA) Addis Ababa Action Agenda) הכולל למעלה ממאה מדדים בתחומי הטכנולוגיה, מדע, חדשנות, מסחר ובניית יכולות וכן ניתן דגש מיוחד על פיתוח ומימון תשתיות של אנרגיה מתחדשת, תחבורה, מים סניטציה ועוד. אולם, מבקרים טענו כי ה-AAAA לא הגיע עם התחיבויות כלכליות של המדינות להוציא את הסכם לפועל. בפברואר 2014 התפרצה מגפת האבולה במערב אפריקה. בראיון בנובמבר 2014, תאודרוס הביע את אכזבתו מהתגובה עולמית לאבולה והדגיש את חשיבות הסולידריות בשעה שהמגפה מתגברת והמשבר באפריקה הוא מעבר למשבר בריאותי. ב-24 במאי 2016, בעצרת ארגון הבריאות העולמי, תאודרוס הכריז על מועמדותו לתפקיד יושב ראש ארגון בתמיכת האיחוד האפריקאי וסין. מולו התמודד דייוויד נבארו, שהאשים את תאודרוס שבתקופת כהונתו כשר בריאות הוא הסתיר שלוש התפרצויות של כולרה באתיופיה בשנים 2006, 2009 ו-2011. תאודרוס נבחר ברוב גדול ליושב ראש הארגון ב-23 במאי 2017. הוא היושב ראש הראשון של הארגון מאפריקה ושאינו רופא. בראשית הדרך הצהיר כי ממשלת סין לא מצאה עדות ברורה להדבקה מאדם לאדם של הנגיף, והוסיף בהמשך כי אין צורך בהפסקת טיסות נרחבת. אולם ב-30 בינואר 2020, הגדיר תאודרוס את התפשטות מגפת הקורונה כמצב חירום בינלאומי, וב-11 במרץ 2020 הכריז עליה כמגפה עולמית. תאודרוס הואשם כי הכרזתו הייתה מאוחרת מידי, והושפעה מיחסיו הקרובים עם הממשל הסיני. עקב הביקורת החליט נשיא ארצות הברית דונלד טראמפ, להקפיא את המימון האמריקני לארגון. בתחילת אפריל 2020 האשים את טאיוואן, יריבתה של סין, בתמיכה בקמפיין גזעני נגדו המאחל למותו. הממשל בטאיוואן הכחיש בנחרצות ודרש התנצלות. נשיאת טאייוואן, צאי יינג-ון, הגיבה לטענות ואמרה: "לו יושב הראש תאודרוס יכול היה לעמוד בלחץ הסיני ולבוא לטייוואן כדי להיווכח בעצמו במאמצים של טאיוואן במלחמתה בנגיף, הוא היה יכול לראות שהעם הטייוואני הוא הקורבן האמיתי של יחס לא הוגן". תגובתה באה על רקע הדרתה של טאייוואן מארגון הבריאות העולמי בלחץ סין. בשנת 2020 הופיע ב"טיים 100", רשימת מאה האנשים המשפיעים בעולם של מגזין "טיים". תאודרוס גינה את מתקפת הטרור של חמאס וקרא לשחרור מיידי של כל החטופים הישראלים בעזה. הוא נפגש עם שרים ישראלים במסגרת המאמץ הישראלי להשבת החטופים ומתן טיפול רפואי עבורם. בזמן מלחמת חרבות ברזל תאודרוס הביע מעורבות רבה בנעשה במלחמה. עוד בטרם החל התמרון הקרקעי, הודיע כי בתי החולים בעזה על סף קריסה. בנובמבר, יירט חיל האוויר הישראלי אמבולנס שהסיע חוליה של חמאס. גברה-יסוס גינה את ההתקפה ואמר שהוא "מזועזע" ממנה. ב-15 בנובמבר, גינה את פשיטת צה"ל על בית החולים שיפא בעיר עזה, למרות פרסום דובר צה"ל המוכיח את השימוש שעושים ארגוני הטרור בבית החולים. בדצמבר שב על הצהרתו כי מערכת הבריאות בעזה נמצאת על סף קריסה. לדבריו, כ-180 אלף עזתים סובלים מזיהומים בדרכי הנשימה, יותר מ-136 אלף ילדים מתחת לגיל חמש סובלים משלשולים ותועדו יותר מ-55 אלף מקרים של כינים וגרדת. הוא ציין כי מדובר בנתונים שגבוהים באופן משמעותי מימי שגרה. מדיה וקבצים בנושא תאודרוס אדהנום גברה-יסוס בוויקישיתוף אתר האינטרנט הרשמי של תאודרוס אדהנום גברה-יסוס (באנגלית) תאודרוס אדהנום גברה-יסוס, ברשת החברתית פייסבוק תאודרוס אדהנום גברה-יסוס, ברשת החברתית אקס (טוויטר) תאודרוס אדהנום גברה-יסוס, ברשת החברתית אינסטגרם אמהרית תיגרית נהגה תֶדרוס ,במקור בגעז תוודרוס WHO elects Ethiopia’s Tedros Adhanom Ghebreyesus as its new director general, באתר stat news‏, 23 במאי 2017 Dr Tedros takes office as WHO Director-General, באתר ארגון הבריאות העולמי Jr, Donald G. McNeil; Cumming-Bruce, Nick (2017-05-23). "W.H.O. Elects Ethiopia's Tedros as First Director General From Africa". The New York Times (באנגלית אמריקאית). ISSN 0362-4331. נבדק ב-2020-04-13. ג'יימי דוצ'רמה, World Health Organization Chief Tedros Adhanom Ghebreyesus Never Stops Worrying, באתר מגזין טיים, 21 בנובמבר 2019 e-theses online service, באתר ethos WHO | Biography of Dr Tedros Adhanom Ghebreyesus, Director-General, World Health Organization (WHO), WHO John Donnelly, Ethiopia gears up for more major health reforms, The Lancet 377, 2011-06, עמ' 1907–1908 doi: 10.1016/S0140-6736(11)60795-2 Interview with Dr. Tedros Adhanom Ghebreyesus, Ethiopia’s Minister of Health | Archive - U.S. Agency for International Development, 2012-2017.usaid.gov (באנגלית) אליזבת' ה. בראדלי, לורן טיילור, מייקל סקונייסני, ולזלי א. קארי, [https://web.archive.org/web/20140307082238/http://publichealth.yale.edu/news/archive/2011/108272_Bradley-et-al_Grand-Strategy-and-Global-Health-The-Case-of-Ethiopia_Fall-2011.pdf Grand Strategy and Global Health: The Case of Ethiopia], באתר אוניברסיטת ייל, אוחזר מארכיון האינטרנט .ETHIOPIA: Country profile WHO, June 2005 WHO | Ethiopia extends health to its people. An interview with Dr Tedros A Ghebreyesus., WHO, ‏2009 (ארכיון) Editor, Jonathan Ames, Legal (2023-11-27). "Tedros Adhanom: WHO chief may face genocide charges" (באנגלית). ISSN 0140-0460. נבדק ב-2023-11-27. {{cite news}}: |last= has generic name (עזרה) Frances Martel, W.H.O. Chief Tedros' Marxist Political Party Accused of Mass Rape, Murder in Ethiopia, Breitbart, ‏2021-12-29 (באנגלית) Aspen Global Health Roundtable: Straight Talk: A Conversation about Tough Questions in Global Health, באתר מוסד אספן Tedros Adhanom Ghebreyesus באתר אוניברסיטת הרווארד Behera, Basanta Kumara,, Move Towards Zero Hunger, Singapore: SAGE, 2019, עמ' 12, ISBN 981-329-800-6 Anyangwe, Eliza (2015-07-16). "Glee, relief and regret: Addis Ababa outcome receives mixed reception". The Guardian (באנגלית בריטית). ISSN 0261-3077. נבדק ב-2020-04-10. Jacques Jimeno, Ebola — an opportunity to improve primary health care, Devex, ‏2014-11-17 Africa: Tedros Campaign to Head WHO Launched by African Union in Geneva, allAfrica.com, ‏2016-05-24 (באנגלית) Taiwan protests WHO leader's accusations of racist campaign | AP News, AP News, ‏9 באפריל 2020 Rice, Xan (2007-02-22). "Fatal outbreak not a cholera epidemic, insists Ethiopia". The Guardian (באנגלית בריטית). ISSN 0261-3077. נבדק ב-2020-04-13. Jr, Donald G. McNeil (2017-05-13). "Candidate to Lead the W.H.O. Accused of Covering Up Epidemics". The New York Times (באנגלית אמריקאית). ISSN 0362-4331. נבדק ב-2020-04-13. שני אשכנזי, ‏איך ישרוד ארגון הבריאות העולמי את הפסקת המימון והמתקפה של נשיא ארה"ב, באתר גלובס, 21 באפריל 2020 ריץ' לאורי, נשיונל רוויו, שקרים מסוכנים: ארגון הבריאות העולמי נכנע לסינים ומעל בתפקידו, באתר מידה, 12 באפריל 2020 JAMIE DUCHARME, The WHO Just Declared Coronavirus COVID-19 a Pandemic, Time, ‏MARCH 11, 2020 (באנגלית) McKay, Jeremy Page and Betsy (2020-02-12). "The World Health Organization Draws Flak for Coronavirus Response". Wall Street Journal (באנגלית אמריקאית). ISSN 0099-9660. נבדק ב-2020-04-14. טראמפ עוצר את המימון לארגון הבריאות העולמי: "נכשל בטיפול בקורונה", באתר וואלה, 15 באפריל 2020 William Feuer, WHO chief addresses death threats, racist insults: 'I don't give a damn', CNBC, ‏2020-04-08 (באנגלית) תאודרוס אדהנום גברה-יסוס, באתר מגזין טיים, ‏23 בספטמבר 2020 (באנגלית) WHO chief urges Hamas to free hostages, ההינדו, ‏16 באוקטובר 2023 (באנגלית) הודעת משרד החוץ הישראלי, שר החוץ אלי כהן ושר הבריאות אריאל בוסו נפגשו עם מזכ"ל ארגון הבריאות העולמי, ‏14.11.2023 עינב חלבי, ארגון הבריאות העולמי: "בתי החולים בעזה מגיעים לנקודת טרום-קריסה", באתר ynet, 13 באוקטובר 2023 דובר צה"ל: תקפנו אמבולנס שהוביל מחבלים מבית החולים שיפא, יואב יצחק, באתר News1 מחלקה ראשונה, 4 בנובמבר 2023 סוכנויות הידיעות, ארגון הבריאות העולמי: פעולת צה"ל בבית החולים שיפא "לא מקובלת לחלוטין", באתר ynet, 15 בנובמבר 2023 אדיר ינקו, שר הבריאות והמנכ"ל לארגון הבריאות העולמי: "הפסיקו להתעלם מהעדויות משיפא", באתר ynet, 21 בנובמבר 2023 מנכ"ל ארגון הבריאות העולמי: "מערכת הבריאות בעזה נמצאת על סף קריסה", באתר מעריב אונליין, 7 בדצמבר 2023 ניו יורק טיימס, רויטרס, ד־פ־א, אי־פי, צה"ל הגביר את התקיפות במרכז הרצועה; יותר מ-5,000 פצועים קשה ממתינים לפינוי לטיפול דחוף, באתר הארץ, 31 בדצמבר 2023 רויטרס, איתמר אייכנר, ארגון הבריאות העולמי: דאגה מהתפשטות מחלות בעזה, באתר ynet, 17 בנובמבר 2023